ai4bharat/Pralekha huggingface dataset:
ٹیکسٹائلز کی وزارت
نئی دہلی کے ہینڈ لوم ہاٹ میں 20 جنوری 2023 سے ’’وراست‘‘۔ہینڈ لوم ہوم ڈیکور کا آغاز
ساڑی فیسٹیول اختتام پذیر
ٹیکسٹائل کی وزارت 20.01.2023 سے 30.01.2023 تک ہینڈلوم ہاٹ، نئی دہلی میں ہینڈلوم ہوم ڈیکور کا جشن منانے کے لئے نمائش ۔خصوصی ہینڈلوم ایکسپو – ’’وراست ‘‘کا انعقاد کرنے جا رہی ہے تاکہ ہینڈلوم کے ذریعہ تیار کردہ ہوم ڈیکور مصنوعات کی نمائش کی جاسکے۔
دریں اثنا، تقریباً ایک ماہ تک جاری رہنے والی خصوصی ہینڈلوم ساڑیوں کی نمائش ’’وراست ‘‘- ہندوستان کی 75 ہاتھ سے بنی ساڑیوں کا فیسٹول منگل کو اختتام پذیر ہوا۔ ٹیکسٹائل کی وزارت نے اس نمائش کا اہتمام کیا تھا جس میں ملک کے مختلف حصوں سے 160 شرکاء نے ہاتھ سے تیار کی گئی ساڑھیوں کی مشہور اقسام کی نمائش کی۔
اس تقریب نے ہینڈلوم سیکٹر کی روایت اور استعداد دونوں کو نمایاں کیا گیا ۔ نمائش میں ملک کے مختلف حصوں سے خصوصی ہتھ کرگھے کے بنے ہوئے سامان کو پورے جوش و خروش سے پیش کرکے ساڑی کی بنائی کی قدیم روایت پر توجہ مرکوز کی گئی۔
یہ نمائش دو مرحلوں میں 16 سے 30 دسمبر اور 3 سے 17 جنوری 2023 تک ہینڈلوم ہاٹ، جن پتھ، نئی دہلی میں منعقد کی گئی تھی جس میں ساڑیوں کی مشہور قسمیں جیسے ٹائی اور ڈائی، چکن کڑھائی والی ساڑیاں، ہینڈ بلاک ساڑیاں، کالم کاری پرنٹ شدہ ساڑیاں، اجرکھ، کانٹھا اور پھولکاری، جمدانی، اکت، پوچمپلی، بنارس بروکیڈ، ٹسر سلک ، بلوچی، بھاگلپوری سک، تانگیل، چندری، للت پوری، پٹولا، پٹھانی، تنچوئی، جانگلا، کوٹا ڈوریا، کٹ ورک، مہیشوری، بھجودی، سانجھی پور ، بومکئی اور کئی دیگر اقسام جیسے گراد کوریال، کھنڈوا اور ارنی سلک ساڑیاں وغیرہ کی نمائش کی گئی۔
ساڑی فیسٹیول کا افتتاح وزیر خزانہ محترمہ نرملا سیتا رمن نے 16 دسمبر 2022 کو عزت مآب وزیر مملکت محترمہ درشناجردوش اور دیگر خواتین پارلیمنٹرینس کی موجودگی میں کیا۔
آزادی کے 75 سال کے موقع پر، "آزادی کا امرت مہوتسو" میں 75 ہینڈ لوم بُنکروں کی طرف سے ہینڈلوم ساڑیوں کی نمائش اور فروخت کا انعقاد کیا گیا۔ نیز، آنے والے لوگوں کے لیے سرگرمیوں کا ایک سلسلہ ترتیب دیا گیا ہے جیسے کہ: وراست – ثقافتی ورثہ کا جشن: ہینڈلوم ساڑیوں کی کیوریٹڈ ڈسپلے، وراست ایک دھروہار: ساڑیوں کی براہ راست ریٹیل بُنکروں کے ذریعے، وراست کے دھاگے: لائیو لوم کا مظاہرہ، وراست – کل سے۔ کال تک: ساڑی اور پائیداری پر ورکشاپس اور گفتگو، وراست – نرتیہ سنسکرت: ہندوستانی ثقافت کے مشہور لوک رقص اور 5 ایف تھیم پویلین –  جیسی مذکور ہ سرگرمیوں کا بھی اہتمام کیا گیا ۔
عام لوگوں اور ہینڈلوم کے ماہرین کی بیداری کے لیے، پرنٹ میڈیا - اخبارات، پوسٹرز، دعوت نامہ، سوشل میڈیا، ثقافتی پروگرام اور ڈیزائنرز ورکشاپس وغیرہ کے ذریعے اس پروگرام کی تشہیر کے لیے ایک پبلسٹی پروگرام شروع کیا گیا۔
ایک عام ہیش ٹیگ #MySariMyPride کے تحت ایک سوشل میڈیا مہم بھی شروع کی گئی تاکہ ہینڈلوم بنانے والوں کی مدد کی جا سکے۔
ہرعمر کے گروپوں کے متاثر کن لوگوں کے ساتھ یہ تقریب بہت کامیاب رہی، اس شعبے پر بہت زیادہ توجہ دلائی گئی اور بنکروں کے لیے ہینڈلوم کے سامان کی فروخت پر توجہ دی گئی۔
قبائیلی امور کی وزارت
آدیواسی امور کے مرکزی وزیر جناب ارجن منڈا انڈمان کے چار روزہ دورے پر
مرکزی وزیر نے اینتھروپولوجیکل میوزیم کا دورہ کیا اور سیلولر جیل میں ویر ساورکر کو خراج عقیدت پیش کیا
وزیر موصوف نے عہدیداروں کے ساتھ میٹنگ کی اور مرکز کی مددسے شروع کیے گئے مختلف ترقیاتی کاموں کا جائزہ لیا
جناب ارجن منڈا نے لٹل انڈمان جزیرے میں ڈوگونگ کریک کا دورہ کیا اور پرائمری اسکول میں کمپیوٹر لیب کا افتتاح کیا
اپنے دورے پر وزیر موصوف انگے ، شومپین اور جاراوا قبائل سے بھی بات چیت کی
جناب ارجن منڈا جمعرات 27 اپریل کو انڈمان اور نکوبار جزائر کے چار روزہ دورے پر پورٹ بلیئر پہنچے, جہاں نیتاجی سبھاش چندر بوس نے پہلی بار ترنگا لہرایا تھا اور اسے برطانوی حکمرانی سے آزاد قرار دیا تھا۔
وزیر موصوف نے پورٹ بلیئر میں زونل اینتھروپولوجیکل میوزیم کا دورہ کیا جو جزیرے کے مقامی قبائل پر توجہ مرکوز کرتا ہے۔ چھ مقامی قبائل جزائر میں رہتے ہیں، 4 نیگروڈ نسل کے ہیں، یعنی اونگیز، سینٹینلیز، جاراوا، اور انڈمانی، اور 2 منگولائڈ نسل کے ہیں، یعنی شومپنس اور نکوبارس۔ اونگز، سینٹینلز، جاراواس، انڈمانی اور شومپینز کا تعلق پی وی ٹی جی گروپ سے ہے۔
آدیواسی امور کے مرکزی وزیر جناب ارجن منڈا نے انڈمان اور نکوبار جزائر میں خاص طور پر کمزور قبائلی گروپوں  کے لیے احتیاطی اقدامات اٹھانے اور مرکز کی مدد سے شروع کیے گئے مختلف ترقیاتی کاموں کا جائزہ لینے کے لیے پورٹ بلیئر یو ٹی انتظامیہ کے سینئر عہدیداروں کے ساتھ ایک جائزہ اجلاس کی صدارت کی۔
یہ بحث سب کے لیے نتیجہ خیز ثابت ہوئی، جس سے پی وی ٹی جی کمیونٹی کے لیے جامع ترقی اور مجموعی فلاح و بہبود کے مقصد کے لیے تجربات، تجاویز اور خیالات کا موقع ملا۔
جناب ارجن منڈا نے نیشنل میموریل سیلولر جیل، پورٹ بلیئر میں ویر ساورکر کے سیل کا دورہ کیا اور انھیں خراج عقیدت پیش کیا۔
وزیر موصوف نے سیلولر جیل میں لائٹ اینڈ ساؤنڈ شو میں بھی شرکت کی۔ ویر ساورکر اور سچن سانیال جیسے مجاہدین آزادی نے بہت سے نوجوانوں کو ملک کی خدمت کرنے کی ترغیب دی۔ ہمارے مجاہدین آزادی کو سیلولر جیل میں تشدد کا نشانہ بنایا گیا لیکن ان کے حوصلے پست رہے۔ یہ عظیم قربانیوں کی سرزمین ہے اور برصغیر پاک و ہند کا سب سے مقدس مقام ہے۔
انڈمان اور نکوبار جزائر کے چار روزہ دورے کے ایک حصے کے طور پر جناب ارجن منڈا نے لٹل انڈمان جزیرے میں ڈوگونگ کریک کا دورہ کیا ہے تاکہ 'اونگے' پی وی ٹی جی کمیونٹی سے ملاقات کی جاسکے۔ اس موقع پر انھوں نے پرائمری اسکول میں کمپیوٹر لیب کا افتتاح کیا اور 'اونگے' قبیلے کے بچوں سے بھی گفت و شنید کی۔
ہفتہ 29 اپریل کو وہ مرکزی آدیواسی وزیر کیمپبیل بے میں واقع نیشنل بائیواسفیئر ریزرو کا دورہ کریں گے اور کار نکوبار کے ایئر فورس اسٹیشن پر نکوباری قبائل کے نمائندوں سے گفت و شنید کریں گے۔
مزید برآں جناب ارجن منڈا نیتاجی سبھاش چندر بوس جزیرے کا دورہ کریں گے اور این ایس سی بوس جزیرے پر لائٹ اینڈ ساؤنڈ شو کا مشاہدہ کریں گے۔
انڈمان اور نکوبار جزائر کی تاریخی اہمیت کو دھیان میں رکھتے ہوئے اور نیتا جی سبھاش چندر بوس کی یاد میں راس جزائر کا نام بدل کر نیتا جی سبھاش چندر بوس دیپ رکھ دیا گیا تھا۔ نیل جزیرے اور ہیولاک جزیرے کا نام بھی شہید دیپ اور سوراج دیپ رکھ دیا گیا۔
اپنے چار روزہ انڈمان دورے کے آخری دن جناب ارجن منڈا راج نواس میں لیفٹیننٹ گورنر سے ملاقات کریں گے اور راج نواس میں وزیر اعظم جناب نریندر مودی کے 'من کی بات' پروگرام کے 100 ویں ایڈیشن میں شرکت کریں گے۔
وزیراعظم کا دفتر
وزیراعظم نے وجے دِوس کے موقع پر اُن بہادر فوجی جوانوںکو یاد کیا ، جنہوں نے 1971 کی جنگ لڑی تھی
نئی دہلی 16 دسمبر۔وزیر اعظم جناب نریندر مودی نےوجے دوس کے موقع پر ان بہادر فوجی جوانوں کو یاد کیا ، جنہوں نے 1971 کی جنگ لڑی تھی۔
وزیر اعظم نے کہا :’’ وجےدوس کے موقع پر بھارتی نوجوانوں کے حوصلے ، بہادری اور لگن کو سلام کرتا ہوں ۔ 1971 میں آج کے دن ہماری فوج نے جو تاریخ رقم کی ، وہ ہمیشہ سنہری حروف میں لکھی جائے گی۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔ رم
U-5864
(Visitor Counter : 45
بہت چھوٹی، چھوٹی اور درمیانی صنعتوں کی وزارت
کھادی یادگاری قومی پرچم کل آرمی ڈے کے موقع پر لونگے والا میں لہرایا جائے گا
نئی دہلی14 جنوری 2022/ یہ یادگاری قومی پرچم کھادی کے کپڑے سے بنایاگیا ہے، دنیا کا سب سے بڑا قومی پرچم ہے۔ اس کو ہفتے کے روز ’آرمی ڈے‘  کا جشن منانے کے لئے جیسلمیر میں ہند-پاک سرحد پر ایک شاندارعوامی مظاہرہ کے دوران لہرایا جائے گا۔ قومی پرچم لونگے والا میں نمائش کیا جائے گا ، جو سال 1971 میں ہندستان اور پاکستان کے درمیان تاریخی جنگ کا اہم مرکز تھا۔
2 اکتوبر 2021 کو لیہہ میں قومی پرچم کی رونمائی کے بعد سے یہ کھادی کے ذریعہ عوامی نمائش کے لئے بنایا گیا 5واں پرچم ہوگا۔ دوسرا ترنگا جھنڈا، 8 اکتوبر 2021 کو یوم فضائیہ کے موقع پر ہنڈن ایئربیس پر اور پھر 21 اکتوبر 2021 کو لال قلعے پر نمائش کیا گیا تھا، اس دن ہندستان نے 100 کروڑ کووڈ ٹیکہ کاری کے ہدف کو مکمل کیا تھا۔ 4 دسمبر 2021 کو یوم بحریہ منانے کےلئے ممبئی میں گیٹ وے آٖف انڈیا کے پاس بحریہ ڈاک یارڈ میں یادگاری قومی پرچم لہرایا گیا تھا۔
یادگاری قومی پرچم ترنگا ہندستانیت کے اجتماعی جذبے اور کھادی کی وراثت دستکاری کی علامت ہے۔ اس پرچم کو کھادی اور گرام ادیوگ کمیشن کےذریعہ آزادی کے 75سال مکمل ہونے کے موقع پر ’آزادی کا امرت مہوتسو‘ منانے کے لئے تیار کیا گیا ہے۔ تاریخی موقع پر اہم مقامات پرچم کی نمائش کرنے کے لئے کے وی آئی سی میں اسے حفاظتی دستوں کو سونپ دیا ہے۔
یادگاری قومی پرچم 225 فٹ لمبا اور 150 فٹ چوڑا ہے اور اس کا وزن تقریباً 1400 کلو گرام ہے۔ اس جھنڈے کو تیار کرنے میں کھادی کے 70 کاریگروں کو 49 دنوں تک لگایا گیا ۔ یادگاری قومی پرچم کو بنانے سے کھادی کاریگروں اور متعلقہ محنت کشوں کے لئے تقریباً 3500 گھنٹوں کا اضافہ کام دستیاب ہوا ہے۔ پرچم کو بنانے میں 4500 میٹر ہاتھ سے کاتے اور ہاتھ سے بنے ہوئے کھادی کے سوتی جھنڈے کے کپڑے کا استعمال کیا گیا ہے، جو 33750 مربع فٹ کے کل رقبے کو کور کرتا ہے۔ جھنڈے میں اشوک چکر کا قطر 30 فٹ ہے۔
ش ح۔ ش ت۔ج
Uno-412
(Visitor Counter : 160
اسٹیل کی وزارت
اسٹیل پلانٹس کی جدید کاری
اسٹیل ایک ڈی ریگولیٹیڈ سیکٹر ہے اور وزارت کر کردار سہولت کار کا ہے۔اسٹیل پلانٹس کا جدید بنانے کے حوالے سے فیصلہ انفرادی طورپر کمپنی ٹیکنو-کمرشیل خیالات کی بنیاد پر کرتی ہے۔
سرکاری شعبہ کی دو اسٹیل کمپنیاں،اسٹیل اتھاریٹی آف انڈیا  اور راشٹریہ اسپات نیگم لیمیٹیڈ  نے گزشتہ ایک دہائی کے دوران اپنے اسٹیل پلانٹس کو بتدریج جدید بنایا ہے۔ ان میں بھیلائی  ، بوکارو  ، راورکیلا  ، درگا پور  ، برن پور  اور وشاکھاپٹنم  میں آر آئی این ایل کےا سٹیل پلانٹ شامل ہیں۔
حکومت ہند نے اسٹیل پلانٹس کو جدید بنانے کے لیے کوئی فنڈ مختص نہیں کیا ہے۔ا سٹیل پلانٹس کی جدید کاری اسٹیل سیکٹر کی متعلقہ کمپنی اپنے اندرونی وسائل / قرضوں سے کرتی ہے۔
یہ معلومات مرکزی وزیر برائے اسٹیل جناب رام چندر پرساد سنگھ نے آج راجیہ سبھا میں ایک تحریری جواب میں دی۔
ش ح ۔ا م۔رب۔
U:7744
(Visitor Counter : 90
بہت چھوٹی، چھوٹی اور درمیانی صنعتوں کی وزارت
کھادی اینڈ ولیج انڈسٹریز کمیشن  نے گجرات میں سگنیچر پٹولے ساڑیوں کی تیاری کے لیے پہلے سلک پروسیسنگ پلانٹ کی منظوری دی
کھادی اینڈ ولیج انڈسٹریز کمیشن  نے ایک تاریخی قدم اٹھاتے ہوئے گجرات میں پہلے سلک پروسیسنگ پلانٹ قائم کیے جانے کی منظوری دی تھی،جس کا افتتاح گجرات کے شہر سریندرنگر میں کیا گیا۔جس سے ریشم کے دھاگے سے تیار کیے جانے والے کپڑوں کی تیاری پر آنے والے اخراجات پر مزید بچت ہوگی اور گجرات پٹولے ساڑیوں کی دستیابی اور فروخت میں اضافہ ہوسکے گا۔یہ پلانٹ 75 لاکھ روپے کی لاگت سے تیار کیا گیا ہے، جس میں کے وی آئی سی نے اپنے حصے کی 70 لاکھ روپے کی ادائیگی کی ہے۔اس یونٹ میں تقریبا 90 مقامی خواتین کو ملازمت مل سکے گی، جن میں سے 70خواتین مسلم برادری کی ہوں گی۔
گجرات کی پٹولے ٹریڈ مارک ساڑی بہت ہی قیمتی تصور کی جاتی ہےاور سمجھا جاتا ہے کہ یہ ساڑیاں شاہی یا خاندانی گھرانوں کے ذریعے تیار کی جاتی ہیں، جس کا سب سےبڑا سبب یہ ہے کہ ان ساڑیوں کے لیے ریشم کے دھاگےکی خریداری کرناٹک یا مغربی بنگال سے کی جاتی ہیں،جہاں سلک پروسیسنگ یونٹ پہلے سے ہی قائم ہیں۔جس کے نتیجے میں ان ریشموں کی خریداری پر وافر مقدار میں سرمایہ صرف ہوتا ہے۔
کھادی اینڈ ولیج انڈسٹریز کمیشن  کے چیئرمین جناب وی کے سکسینہ نے بتایا کہ اس پلانٹ کے لیے ریشم کے کیڑے کرناٹک اور مغربی بنگال سے لائے جائیں گے اور ریشم کا دھاگہ گجرات میں تیار کیا جائے گا، تاکہ تیاری پر آنے والی لاگت پر کمی کی جاسکے اور گجرات کے مشہور پٹولے ساڑیوں کی فروخت میں اضافہ ہوسکے۔
۔۔۔۔۔۔۔۔۔۔۔
م ن ۔س ش۔ ت ع۔
U-62
(Visitor Counter : 102
امور داخلہ کی وزارت
کابینہ سکریٹری تمام ریاستوں ؍ مرکز کے زیر انتظام علاقوں کو اس امر کا مراسلہ ارسال کیا ہے کہ نقل مکانی کرکے کا م کے لئے جانے والے مزدوروں ، سلامتی، پناہ اور خوراک سلامتی فراہم کی جائے
نئی دہلی، 16اپریل2020،حکومت ہند، ملک میں کووڈ-19 کی روک تھام کے لئے لاک ڈاؤن کے اقدامات کے نفاذ کے دوران نقل مکانی کر کے کام کی تلاش میں جانے والے مزدوروں کی فلاح و بہبود کو بڑے پیمانے پر اہمیت دے رہی ہے۔
کابینہ سکریٹری نے تمام ریاستوں ؍ مرکز کے زیر انتظام علاقوں کو اس امر کا مراسلہ ارسال کیا ہے کہ نقل مکانی کرکے کام کی تلاش میں جانے والے مزدوروں کے سلسلے میں وزارت داخلہ کی جانب سے جاری کئے گئے تفصیلی رہنما خطوط پر مؤثر عمل درآمد کے ساتھ ساتھ نقل مکانی کرکے جانے والے مزدوروں کی سلامتی، پناہ فراہم کرنے اور خوراک فراہمی کے لئے عملی جامہ پہنایا جائے۔ اس مراسلے میں ریاستوں سے کہا گیا ہے کہ وہ تمام ضلع کلکٹر حضرات کو فوری طور پر ہدایات جاری کریں کہ وہ صورتحال پر فوری نظر ثانی کریں۔ اس سلسلے میں وہ اگر پہلے نوڈل افسروں کا تقرر نہ کیا گیا ہو، تو نقل مکانی کرکے جانے والے مزدوروں سے متعلق معاملات کی نگرانی کرنے کے لئے فی الفور نوڈل افسروں کی تعیناتی بھی کر سکتے ہیں۔ شہری بلدیاتی علاقوں میں میونسپل کمشنر حضرات کو فلاحی اقدامات کے نفاذ کی ذمہ داری سونپی جاسکتی ہے۔
مذکورہ مراسلے میں مزید کہا گیا ہے کہ تمام اضلاع نقل مکانی کر کے کام کی تلاش میں جانے والے مزدوروں اور دیگر پھنسے ہوئے افراد کی نمبر شماری کا کام انجام دیں اور انہیں خوراک اور پناہ گاہ فراہم کرنے کے لئے تمام تر ضروری انتظامات کریں۔
۔۔۔۔۔۔۔۔۔۔۔
م ن۔ک ا۔

U-1783
(
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے آر ٹی آئی پر عوامی بیداری کی مہموں کی ضرورت پر زور دیا
جموں وکشمیر میں آر ٹی آئی پوری طرح کام کررہا ہے: ڈاکٹر جتیندر سنگھ
شمال مشرقی خطے کی ترقی کے مرکزی وزیر مملکت  وزیر اعظم کے دفتر میں وزیر مملکت اور عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے کہا ہے کہ جموں وکشمیر میں آر ٹی آئی پوری طرح کام کررہا ہے اور آر ٹی آئی قانون کے کام کاج کے بارے میں عوامی بیداری پیدا کرنے کی سخت ضرورت ہے۔ سب سے سینئر انفارمیشن کمشنر جناب ڈی پی سنہا کے ساتھ میٹنگ کے بعد مرکزی وزیر نے سول سوسائٹی سے اپیل کی کہ وہ اس بامقصد اور بامعنی مشن میں ایک بڑے رول کے لئے آگے آئیں تاکہ سینٹرل انفارمیشن کمیشن پر غیر ضروری سوالات کا بوجھ نہ پڑجائے۔ جناب ڈی پی سنہا سی آئی سی کی حیثیت سے فرائض انجام دے رہے ہیں۔انہوں نے تجویز پیش کی کہ انفارمیشن اتھارٹیز  کو غیر ضروری آر ٹی آئی پر غور نہ کرنے کی سمت میں سوچنا چاہئے۔ انہوں نے اس بات پر زور دیا کہ آج تقریباً سبھی معلومات پبلک ڈومین میں دستیاب ہیں۔
مرکزی وزیر مملکت ڈاکٹر جتیندر سنگھ نے کہا کہ یہ کمیشن اور اس کے عہدیداروں کو کریڈٹ جاتا ہے کہ اس سال 15 مئی کو عالمی وبا کے پیش نظر سینٹرل انفارمیشن کمیشن نے ورچوئل طریقوں کے ذریعے مرکز کے زیر انتظام علاقے جموں وکشمیر سے آر ٹی آئی کو سنوائی کرنے اور انہیں نمٹانے کا کام شروع کردیا ہے۔ وزیر موصوف نے یہ بھی بتایا کہ ہندوستان کا کوئی بھی شہری اب جموں وکشمیر اور لداخ سے متعلق معاملوں کے بارے میں آر ٹی آئی داخل کرسکتا ہے، جو 2019 کے جموں وکشمیر کی تشکیل نو قانون سے پہلے صرف سابق جموں وکشمیر ریاست کے شہریوں کے لئے بھی ریزرو تھا۔ یہاں یہ بتانا ضروری ہے کہ جموں وکشمیر کی تشکیل نو کے قانون کے پاس ہونے کے بعد جموں وکشمیر انفارمیشن کا حق انفارمیشن ضابطے 2009 اور اس کے تحت آنے والے ضابطوں کو منسوخ کردیاگیا تھا اور رائٹ ٹو انفارمیشن ایکٹ 2005 اور اس کے تحت آنے والے ضابطوں کو 31 اکتوبر 2019 سے لاگو کرایاگیا تھا۔ جموں وکشمیر کے عوام اور مرکز کے زیر انتظام علاقے کی انتظامیہ نے اس اقدام کی زبردست تعریف اور اس کو سراہا تھا۔
ڈاکٹر جتیندر سنگھ نے کہا کہ 2014 میں جب سے مودی حکومت اقتدار میں آئی ہے تب سے شفافیت اور شہری پر مرکوز حکمرانی کا ماڈل مودی حکومت کی پہچان بن گیا ہے۔ انہوں نے کہا کہ پچھلے 6 سالوں میں انفارمیشن کمیشن کی آزادی اور وسائل کو مضبوط کرنے کے ہر صحیح فیصلہ کیاگیا ہے اور تیزی سے تمام خالی آسامیاں پُر کی گئی ہیں۔
جناب سنہا نے اس موقع پر کہا کہ لاک ڈاؤن کے دوران سی آئی سی کی سماعت کو آسان بنانے کے لئے مختلف اقدامات کیے گئے ہیں، جن میں ویڈیو کانفرنسنگ، آڈیو کانفرنسنگ، جواب داخل کرنے کی سہولت، ویب سائٹ پر نائب رجسٹرار کے رابطے کی تفصیلات کو اپ لوڈ کرنا، جہاں کہیں بھی ضروری ای-پوسٹ کے توسط سے نوٹس جاری کرنا، آن لائن رجسٹریشن اور نئے معالوں کا جائزۃ وغیرہ شامل ہیں۔
انہوں نے وزیر موصوف کو یہ بھی بتایا کہ کمیشن نے سول سوسائٹی کے نمائندوں کے ساتھ ویڈیو کانفرنس سمیت اپنے انٹرایکٹو اور آؤٹ ریچ سرگرمیاں جاری رکھی ہوئی ہیں۔ اس کے علاوہ وہ بھارت میں انفارمیشن کمیشن کی نیشنل فیڈریشن کے ممبران کے ساتھ اپنی سرگرمیاں جاری رکھے ہوئے ہے۔
................
م ن، ح ا، ع ر
11-09-2020
U-5296
(Visitor Counter : 77
بجلی کی وزارت
آفات کے اثرات کو کم کرنے اور بلاتعطل بجلی کی فراہمی کو یقینی بنانے کے لیے کئی اقدامات کیے گئے ہیں: مرکزی بجلی اور این آر ای وزیر جناب آر کے سنگھ
بجلی کے مرکزی وزیر وی۔ آر کے سنگھ نے آج لوک سبھا میں بتایا کہ آفات سے نمٹنے کی بنیادی ذمہ داری ریاستی حکومت پر عائد ہوتی ہے۔ اس طرح، متعلقہ ریاستی حکومتیں طوفان سمیت مطلع شدہ قدرتی آفات سے متاثرہ علاقے میں نقصان کا تخمینہ لگانے کی ذمہ دار ہیں۔ ریاستی ڈیزاسٹر رسپانس فنڈ  اور نیشنل ڈیزاسٹر ریسپانس فنڈ سے مالی امداد ریاست کو قائم طریقہ کار کے مطابق فراہم کی جاتی ہے۔
تاہم، نظرثانی شدہ اشیاء اور اصولوں کے مطابق، متاثرہ علاقوں میں 11 کے وی تک کے خراب کنڈکٹر، کھمبوں اور ٹرانسفارمرز کے لیے فوری طور پر بجلی کی سپلائی بحال کرنے تک مدد فراہم کی جاتی ہے۔
مرکزی اور ریاستی حکومتوں کی طرف سے اٹھائے گئے اقدامات نے آفات سے نمٹنے کے طریقوں، تیاریوں، روک تھام اور ردعمل کے طریقہ کار میں نمایاں بہتری لائی ہے جس کے نتیجے میں ملک میں طوفانوں سمیت قدرتی آفات کے دوران ہلاکتوں میں نمایاں کمی واقع ہوئی ہے۔ مزید یہ کہ آفات سے نمٹنے کو مضبوط بنانا گورننس کا ایک مسلسل اور ارتقائی عمل ہے۔
آفات کے اثرات کو کم کرنے اور بجلی کی بلاتعطل فراہمی کو یقینی بنانے کے لیے کیے جانے والے کچھ اقدامات درج ذیل ہیں:
- ریاستوں کو نیشنل ڈیزاسٹر رسپانس فنڈ  سے اضافی مالی امداد فراہم کی جاتی ہے، جیسا کہ طے شدہ طریقہ کار کے مطابق 'شدید نوعیت' کی آفت کا معاملہ ہے، جس میں بین وزارتی مرکزی ٹیم  کے دورے کی بنیاد پر تشخیص شامل ہے۔
- سنٹرل الیکٹرسٹی اتھارٹی  نے ڈیزاسٹر منیجمنٹ پلان، 2022 جاری کیا ہے۔ یہ آفات سے نمٹنے کے چکر کے تمام مراحل  کے لیے پاور سیکٹر میں یوٹیلیٹیز کو ایک فریم ورک اور ہدایت فراہم کرتا ہے۔
- iii. سی ای اے نے 23.12.2022 کو سنٹرل الیکٹرسٹی اتھارٹی  ریگولیشنز، 2022 کو نوٹیفائی کیا ہے جس میں آفات کے تخفیف سے متعلق کئی دفعات متعارف کرائی گئی ہیں۔
- iv. بین ریاستی اور بین علاقائی بجلی کی منتقلی بین علاقائی ٹرانسمیشن لنکس کو مضبوط بنانے اور نیشنل گرڈ کی تشکیل کے ذریعے۔
- ذیلی ٹرانسمیشن اور ڈسٹری بیوشن سسٹم کو مضبوط بنانا/ بڑھانا- حکومت ہند کی طرف سے جولائی 2021 میں شروع کی گئی آر ڈی ایس ایس اسکیم کے تحت مرکزی بجلی اتھارٹی اور اس کی مستقبل کی ترامیم اگر کوئی ہو اور قدرتی آفات سے نمٹنے کے ادارے  کی طرف سے مخصوص ڈیزاسٹر ریسیلینٹ ورکس کی طرف سے جنوری، 2021 میں جاری کردہ پاور سیکٹر کے ڈیزاسٹر مینجمنٹ پلان میں بیان کردہ زیر زمین کیبلنگ وغیرہ جیسے کاموں کے لیے مالی امداد فراہم کی جا رہی ہے۔
- vi. جاری / منظور شدہ منصوبوں کی بروقت تکمیل کو یقینی بنانے کے لیے سخت نگرانی۔
تعاون کی وزارت
زرعی شعبے میں کواپریٹو سرگرمیوں کو بڑھاوا
نئی دہلی12 اگست2021: سینٹرل سیکٹر انٹی گریٹیڈ اسکیم کے تحت زرعی کوآپریشن اسکیم کو نیشنل کوآپریٹو ڈیولپمنٹ کارپوریشن  کی معاونت حاصل ہے تاکہ مختلف زرعی اور اس سے وابستہ سرگرمیوں کے لئے کوآپریٹو سوسائٹیز کی حوصلہ افزائی ،ترقی اور فائنانسنگ کی جاسکے ۔ زرعی مصنوعات کی فراہمی کے علاوہ کوآپریٹو سوسائٹی کو ریاست کے ٹرم لون کے زمرے کے لحاظ سے 15سے 25 فیصد سبسڈی فراہم کی جاتی ہے۔ حکومت ،قومی زرعی کوآپریٹو مارکیٹنگ فیڈریشن آف انڈیا  کی خریداری کے کاموں کی بھی ضمانت دیتی ہے۔
سی ایس آئی ایس اے سی اسکیم کے تحت ان کسانوں کو تربیت فراہم کی جاتی ہے ، جو مختلف قسم کے کوآپریٹو سوسائٹیز کے ممبر اور ملازم ہیں ۔ نیشنل کوآپریٹو یونین آف انڈیا  اور نیشنل کوآپریٹو ٹریننگ کونسل  کے ذریعہ یہ خدمات فراہم کی جاتی ہیں۔ حکومت پردھان منتری اَنّ داتا آئے سنرکشن ابھیان  مہم کو نافذ کررہی ہے تاکہ اس بات کو یقینی بنایا جاسکے کہ کسانوں کو ان کی پیداوار کی مناسب قیمت مل سکے ۔ اس اسکیم کے تحت محکمہ زراعت اور کسانوں کی فلاح وبہبود  دالوں ، تیل کے بیجوں اورکھوپرا کی خریداری کے لئے پرائز سپورٹ اسکیم نافذ کرتی ہے۔ تیل کے بیجوں کے لئے ڈی اے اور ایف ڈبلیو پرائز ڈفی سینسی پیمنٹ اسکیم  بھی نافذ کرتا ہے۔
زرعی بنیادی ڈھانچے کا فنڈ  کے تحت پرائمری ایگری کلچر کوآپریٹو سوسائٹی  کوآپریٹو ایف پی اوز ، مارکیٹنگ کو آپریٹو سوسائٹیز اور دیگر کو فصل کے بعد کے انتظام کے لئے انفراسٹرکچر اور گروپ زرعی وسائل فراہم کئے گئے ہیں۔
حکومت ،اےا ٓئی ایف اسکیم کے ذریعہ ملک میں زرعی بنیادی ڈھانچے کے قیام کے لئے کوآپریٹو سوسائٹیز خصوصاََ پی اے سی ایس کی شراکت بڑھانے پر زور دے رہی ہے۔
کوآپریشن کے وزیر مملکت جناب بی ایل ورما نے آج راجیہ سبھا میں ایک سوال کے تحریر ی جواب میں یہ معلومات فراہم کیں۔
بجلی کی وزارت
آر ای سی نے کرناٹک کے گڈگ میں 3081 میگاواٹ گرین فیلڈ سولر ونڈ پروجیکٹ کے لیے سیرینٹیکا کو 560 کروڑ روپے کی قرض فنڈنگ فراہم کی
آر ای سی لمیٹڈ نے کرناٹک کے گڈگ ضلع میں اپنے 560میگاواٹ کے پیک گرین فیلڈ سولر ونڈ ہائبرڈ پروجیکٹ کے لیے قابل تجدید توانائی کمپنی سیرینٹیکا رینیوایبلز کو 3081کروڑ روپے سے زیادہ کی قرض فنڈنگ کی منظوری دی ہے۔ قرض کی دستاویزات پر دستخط ہو چکے ہیں اور فنڈز کی فراہمی کی جا رہی ہے۔
آر ای سی لمیٹڈ، ایک مہا رتن کمپنی، ملک کے کوپ26 کے وعدوں اور بھارت کی جی 20 صدارت کے تحت حالیہ جی کے 20 وعدوں کے مطابق، بھارت کی توانائی کی منتقلی کو متحرک کرنے میں سرفہرست ہوکرابھری ہے۔ ایک پختہ وژن اور غیر متزلزل عزم کے ساتھ آر ای سی مالی سال 2030تک 3لاکھ کروڑ روپے کے گرین فنانس لون بک کو حاصل کرنے کی راہ پر گامزن ہے۔
آر ای سی لمیٹڈ کے سی ایم ڈی جناب وویک کمار دیوانگن نے کہا ہے کہ کمپنی کو پائیدار توانائی کے مستقبل کی طرف بھارت کے سفر میں اپنے قائدانہ کردار پر فخر ہے۔ ہماری شراکت داری اور تعاون ایک صاف ستھرے اور سرسبز سیارے کے لیے عالمی وژن کے ساتھ ہم آہنگ ہونے کے ہمارے عزم کا ثبوت ہے۔ آر ای سی خود کو بھارت کی توانائی کی منتقلی کے لیے اہم مالیاتی شراکت دار کے طور پر دیکھتا ہے ، جو جی 20 کے ذریعہ بیان کردہ ’ایک دنیا ، ایک خاندان ، ایک مستقبل‘کے عالمی مشن میں اہم کردار ادا کرتا ہے۔
ایک ایسے وقت میں جب بھارت اور دنیا صاف ستھرے اور سبز توانائی کے منظر نامے کی طرف کوشش کر رہے ہیں، آر ای سی کی گرین فنانس اقدامات کو فروغ دینے اور بھارت کی توانائی کی منتقلی میں اس کے اہم کردار سے پائیدار اور ماحول دوست مستقبل بنانے کے اس کے عزم کو تقویت ملتی ہے۔
آر ای سی لمیٹڈ ایک این بی ایف سی ہے جو پورے بھارت میں پاور سیکٹر فنانسنگ اور ترقی پر توجہ مرکوز کرتی ہے۔ 1969 میں قائم ہونے والا آر ای سی لمیٹڈ اپنے آپریشنز کے شعبے میں 54سال مکمل کر چکا ہے۔ یہ بجلی کے شعبے کی مکمل ویلیو چین کو مالی مدد فراہم کرتا ہے۔ پیداوار، ٹرانسمیشن اور تقسیم اور قابل تجدید توانائی سمیت مختلف قسم کے منصوبوں کے لیے. حال ہی میں ، آر ای سی نے ہوائی اڈوں ، میٹرو ، ریلوے ، بندرگاہوں ، پلوں وغیرہ جیسے شعبوں کا احاطہ کرنے کے لیے غیر برقی بنیادی ڈھانچے اور لاجسٹکس کے شعبے میں بھی تنوع پیدا کیا ہے۔
پارلیمانی امور کی وزارت
مرکزی وزیر جناب پرہلاد جوشی کی قیادت میں پارلیمانی خیر سگالی وفد نے برازیل کا دورہ کیا
بھارت اور برازیل کے درمیان اسٹریٹجک شراکت داری کو مضبوط بنانے کے لیے ایک قدم آگے
بھارت اور برازیل کے درمیان سفارتی تعلقات کے 75 سال مکمل ہونے کے جشن کے ایک حصے کے طور پر اور ہیروشیما میں جی -7 سربراہ اجلاس کے موقع پر وزیر اعظم جناب نریندر مودی اور برازیل کے صدر جناب لوئیز اناسیو ڈی سلوا کے درمیان ملاقات کے بعد مرکزی وزیر برائے پارلیمانی امور، کوئلہ اور کان کنی، جناب جناب پرہلاد جوشی نے 10 سے 11 جون 13 تک 2023 رکنی پارلیمانی خیر سگالی وفد کی قیادت میں برازیل کا دورہ کیا۔
پارلیمانی امور کی وزارت کے سکریٹری جناب جی سرینواس نے کہا کہ یہ پارلیمنٹ کا پہلا خیر سگالی وفد ہے اور یہ دورہ اس بات کا عکاس ہے کہ بھارت 2006 سے اسٹریٹجک پارٹنر برازیل کے ساتھ اپنے تعلقات کو انتہائی اہمیت دیتا ہے۔
اپنے دورے کے دوران وفد نے بابائے قوم مہاتما گاندھی کے مجسموں کو خراج عقیدت پیش کیا جو بھارت اور برازیل کے درمیان مشترکہ جمہوری اقدار اور امن کی علامت ہے۔
13 جون کو ، وفد نے برازیل کی پارلیمنٹ کے ایوان بالا میں وفاقی سینیٹ کے صدر جناب روڈریگو اوٹاویو سوریس پاچیکو سے ملاقات کی۔ ملاقات کے دوران تبادلہ بھارت اور برازیل کے درمیان بڑھتی ہوئی اسٹریٹجک شراکت داری کا ثبوت تھا ، جس پر باہمی تفہیم اور تعاون نے زور دیا تھا۔ مسٹر پچیکو نے پارلیمنٹیرینز کے ایک وفد کی قیادت میں بھارت کے دورے کی عزت مآب وزیر کی دعوت کا بھی شکریہ ادا کیا اور اسے قبول کیا۔
وفد نے انڈیا برازیل فرینڈشپ فرنٹ کے صدر سینیٹر نیلسن ٹریڈ اور فرنٹ کے دیگر اہم ارکان سے بھی ملاقات کی۔ اس بات چیت نے دونوں ممالک کے درمیان سفارتی تعلقات کو مزید گہرا کرنے کی بنیاد رکھی۔
اس کے بعد کانگریس کے نائب صدر جناب مارکوس پریرا اور انڈیا-برازیل پارلیمانی فرینڈشپ گروپ کے صدر فیڈرل ڈپٹی ونیسیئس کاروالہو اور اس کے کئی معزز ارکان کے ساتھ نتیجہ خیز ملاقات ہوئی۔
دورے کے دوران دونوں فریقین نے گذشتہ دو برسوں کے دوران دوطرفہ تجارت میں نمایاں اضافے پر اطمینان کا اظہار کیا۔ مجموعی دوطرفہ تجارت 2020میں 7.05 بلین امریکی ڈالر سے بڑھ کر 2022 میں 15.20بلین امریکی ڈالر ہوگئی، یہ 115 فیصد کا اضافہ ہے۔ اسٹریٹجک تجارت کی توسیع پر یہ زور دونوں ممالک کے باہمی فائدے مند شراکت داری قائم کرنے، اقتصادی ترقی کو آگے بڑھانے اور سفارتی تعلقات کو مضبوط بنانے کے عزم کی عکاسی کرتا ہے۔
ریو ڈی جنیرو اور برازیلیا میں اپنے دورے کے دوران وزیر جناب جوشی نے برازیل میں مقیم بھارتی برادری کے ارکان سے ملاقات کی۔ انہوں نے انہیں بھارت کی تیز رفتار سماجی و اقتصادی ترقی کے بارے میں اپ ڈیٹ کیا اور حکومت کے مختلف پالیسی اقدامات پر روشنی ڈالی جنہوں نے اس ترقی میں حصہ لیا ہے۔ ان ملاقاتوں نے کمیونٹی کے ممبروں کو بھارت کی جاری ترقی کی کہانی کو بہتر طور پر سمجھنے اور اس سے جڑنے کا موقع فراہم کیا ، جس سے بھارتی تارکین وطن اور ان کے مادر وطن کے مابین تعلق کو مزید تقویت ملی۔
سفیر سریش ریڈی نے کہا کہ بھارتی پارلیمنٹ کے خیرسگالی وفد کا یہ دورہ بھارت اور برازیل کے باہمی تعلقات کی شاندار تاریخ میں ایک اہم قدم ہے۔ انہوں نے کہا کہ جمہوری اقدار کے تئیں ہمارے مشترکہ عزم کو تقویت دینے اور مختلف شعبوں میں تعاون بڑھانے کی راہ ہموار کرنے کے ساتھ ساتھ توقع ہے کہ اس دورے سے سینیٹ اور کانگریس کے پارلیمانی وفود کے بھارت کے دوروں میں سہولت بھی ملے گی۔